VS000614
Datum: 1987-06-20T02:00:00.000+02:00
datum_sodbe_i_stopnje: 1998-01-29T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice
fischer: zelo hudi primeri
odskodnina: 9300000 SIT
opombe: II Ips 462/99. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 20 do 25 let

Osnovnošolka, kasneje dijakinja.

## Škodni dogodek

Kot sopotnica v osebnem avtomobilu se je poškodovala v prometni nezgodi.

## Poškodba

Udarnina možganov v levem zatilnem, levem senčnem in levem čelnem možganskem predelu. Tožnica uveljavlja nadaljnjo škodo zaradi poslabšanja zdravja po letu 1989, ko je bila sklenjena poravnava.

## Telesne bolečine

1500000 SIT Pogosti glavoboli, ki se pojavljajo včasih v obliki začasnih napadov hudega glavobola, včasih pa kot dolgotrajni in zmerni.

#### Ambulantno zdravljenje

Številni nevropsihiatrični pregledi.

#### Nevšečnosti med zdravljenjem

Nelagodnosti so motnje spanca, stresanje in krči v spanju, ter ostale nelagodnosti, kot so nevropsihiatrični pregledi, psihološki testi in podvrženje ocenjevanju zmožnosti za delo.

## Strah

800000 SIT Tožnico obhajajo številne bojazni, ki jih pogojujejo dolgotrajnost zdravljenja (že od leta 1987) in slabšanje stanja kljub drugačnim napovedim in duševno stanje, v katerem si tožnica težko realno pojasnjuje vse težave.

## Zmanjšanje življenjske aktivnosti

7000000 SIT Tožničino zdravje se je po letu 1989 poslabšalo in to se kaže v sedaj obstoječi 60% okvari zdravja. Tožničino zdravje se je v primerjavi z letom 1989 poslabšalo za dodatnih 35%. Njene inteligenčne sposobnosti so zmanjšane, hudo je osebnostno spremenjena, ima vedenjske motnje in je v posledici tega njena delovna sposobnost zmanjšana, zaradi česar je invalidsko upokojena (za štiri ure), možno je pričakovati nastanek popolne delovne nezmožnosti pred redno upokojitvijo, je izrazito depresivna, ima motnje mišljenja paranoidne vsebine in moteno doživlja realnost. Tožnica je tudi bolezensko sumničava in nezaupljiva, imela je začasne motnje zavesti in motorike, kar se utegne ponoviti, je zelo razdražljiva in vzkipljiva ter miselno in telesno zelo utrudljiva in podobno. Pri tožnici se kažejo tudi znaki epileptičnih napadov.

---

ZOR člen 200, 203